open-index/open-wikipedia-markdown huggingface dataset:
সাইহা জেলা

উত্তর পূর্ব ভারতে অবস্থিত মিজোরাম রাজ্যের আটটি জেলার মধ্যে **সাইহা জেলা** অন্যতম৷ জেলাটির জেলাসদর সাইহা শহরে অবস্থিত৷ এটি মিজোরামে সর্বাধিক জনবিরল জেলা, যা মায়ানমারের সাথে সীমানা বণ্টন করেছে৷ জেলাটি মারা ক্ষেত্রীয় পরিষদ নামক স্বায়ত্ত্বশাসিত অঞ্চলের অন্তর্ভুক্ত৷
## নামকরণ
## ইতিহাস
১৪০৫ বঙ্গাব্দে (১৯৯৮ খ্রিষ্টাব্দ) ছিম্তুইপুই জেলা থেকে সাইহা জেলাটি গঠন করা হয়৷

## ভূপ্রকৃৃতি
### বনভূমি
জেলাটির অধিকিংশ ভূভাগ ঘন অরন্যাবৃৃৃত৷ এই জেলায় অবস্থিত ৫০ কিলোমিটার বিস্তৃৃত ফংপুই জাতীয় উদ্যান উল্লেখযোগ্য৷

## অর্থনীতি
## অবস্থান
সাইহা জেলাটির উত্তর পশ্চিমে (বায়ু) মিজোরাম রাজ্যের লংৎলাই জেলা ও দক্ষিণ পশ্চিমে (নৈঋত) মিয়ানমার রাষ্ট্র অবস্থিত৷ সরাসরি সীমানা না থাকলেও মিজোরাম রাজ্যের লুংলেই জেলাটিও এই জেলার নিকটস্থ৷

## জনসংখ্যার উপাত্ত
মোট জনসংখ্যা ৬৫০৫৬(২০০১ জনগণনা) ও ৫৬৫৭৪(২০১১ জনগণনা)৷ রাজ্যে জনসংখ্যাভিত্তিক ক্রমাঙ্ক ৮ টি জেলার মধ্যে ৮ম৷ মিজোরাম রাজ্যের ৫.১৬% লোক সাইহা জেলাতে বাস করেন৷ জেলার জনঘনত্ব ২০০১ সালে ৪৪ ছিলো এবং ২০১১ সালে তা বৃদ্ধি পেয়ে ৪০ হয়েছে জেলার জনসংখ্যা বৃদ্ধির হার ২০০১-২০১১ সালের মধ্যে জনসংখ্যা বৃৃদ্ধির হার -৭.৩৪%, যা ১৯৯১-২০১১ সালের ৩৪.৮০% বৃদ্ধির হারের থেকে কম৷ জেলাটিতে লিঙ্গানুপাত ২০১১ অনুযায়ী ৯৭৯(সমগ্র) এবং শিশু(০-৬ বৎ) লিঙ্গানুপাত ৯৩২৷

## ভাষা

## ধর্ম

* হিন্দু - ৯৩৩
* মুসলিম - ৫১৪
* খ্রিস্টান - ৫৪৯৭৭

## শিক্ষা
জেলাটির স্বাক্ষরতা হার ৮২.৯০%(২০০১) তথা ৯০.০১%(২০১১)৷ পুরুষ স্বাক্ষরতার হার ৮৭.১২%(২০০১) তথা ৯২.৬৪%(২০১১)৷ নারী স্বাক্ষরতার হার ৭৮.৪৬%(২০০১) তথা ৮৭.৩৪% (২০১১)৷ জেলাটিতে শিশুর অনুপাত সমগ্র জনসংখ্যার ১৭.০৬%৷

## প্রশাসনিক বিভাগ
সাইহা জেলা দুটি গ্রামোন্নয়ন ব্লকের সমন্বয়ে গঠিত যথা, সাইহা (সিয়াহা নামেও পরিচিত) এবং তুইপাং৷

## তথ্যসূত্র

বিষয়শ্রেণী:মিজোরামের জেলা
বিষয়শ্রেণী:সাইহা জেলা
বিষয়শ্রেণী:১৯৯৮-এ মিজোরামে প্রতিষ্ঠিত
নিজাম উদ্দিন চৌধুরী

**নিজাম উদ্দিন চৌধুরী** অসমের একজন রাজনীতিবিদ যিনি *সর্বভারতীয় সংযুক্ত গণতান্ত্রিক মোর্চা*র সাথে সংযুক্ত। ২০১৬ সালে আসাম বিধানসভার আলগাপুর আসন থেকে তিনি নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:হাইলাকান্দি জেলার ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:আসাম বিধানসভার সদস্য ২০২১-২০২৬
আমিনুল ইসলাম (ভারতীয় রাজনীতিবিদ, জন্ম ১৯৭২)

**আমিনুল ইসলাম** একজন ভারতীয় রাজনীতিবিদ, যিনি নিখিল ভারতীয় সংযুক্ত গণতান্ত্রিক মোর্চার সাথে যুক্ত। ২০১১ ও ২০১৬ সালে তিনি আসাম বিধানসভার ধিং আসন থেকে নির্বাচিত হন।

## সমালোচনা
২০১৭ সালের ৬ ফেব্রুয়ারি বিধানসভায় তার দেওয়া বক্তব্য ফেসবুকে লাইভ সম্প্রচার করার জন্য তাকে ৩ দিনের জন্য বহিষ্কার করা হয়।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসাম বিধানসভার সদস্য ২০১১-২০১৬
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:নগাঁও জেলার ব্যক্তি
বিষয়শ্রেণী:১৯৭২-এ জন্ম
বিষয়শ্রেণী:আসাম বিধানসভার সদস্য ২০২১-২০২৬
গীতা কাপুর

**গীতা কাপুর** (জন্ম: ৫ জুলাই ১৯৭৩) ভারতীয় চলচ্চিত্র (বলিউড) এবং ভারতীয় রিয়ালিটি নৃত্য প্রতিভা শোর যেমন *[[ডান্স ইন্ডিয়া ডান্স]]*, *[[সুপার ডান্সার]]* এবং *ইন্ডিয়া কে মস্ত কালন্দরের* একজন অন্যতম বিচারক হিসাবে কাজ করেছেন।

## পেশাজীবন
গীতা তার ক্যারিয়ার শুরু করেছিলেন যখন তার ১৫ বছর বয়স ছিল, তিনি সুপরিচিত বলিউডের কোরিগ্রাফার ফারাহ খান কে যোগ দেন। পরে তিনি অনেকগুলি চলচ্চিত্রে ফারাহ খান কে সহায়তা করেছিলেন, যার মধ্যে রয়েছে কুছ কুছ হোতা হ্যায়, দিল তো পাগল হ্যায়, কাভি খুশি কাভি গাম, মোহব্বতেঁ, কাল হো না হো, ম্যায় হুঁ না ও ওম শান্তি ওম, এবং ২০০৪ সালে বম্বে ড্রিমসে কাজ করেছেন। তার পর তিনি, ফিজা (২০০০), অশোকা (২০০১-এর চলচ্চিত্র), ২০০২ সাথিয়া (চলচ্চিত্র), ২০০৭ হেই বেবি, থোড়া পেয়ার থোড়া ম্যাজিক(২০০৮), আলাদিন (২০০৯), তিস মার খান' এর "শিলা কি জাওয়ানি" সহ (২০১০), তেরে নাল লাভ হয় গয়া, (২০১১) এবং "শিরিন ফারহাদ কি তো নিকল পড়ি" (২০১২)।

## তথ্য উৎস

## বহিঃসংযোগ
* 
* Filmography Bollywood Hungama

বিষয়শ্রেণী:১৯৭৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় নৃত্যশিল্পী
বিষয়শ্রেণী:ভারতীয় চলচ্চিত্র নৃত্য পরিচালক
বিষয়শ্রেণী:ভারতীয় নৃত্য পরিচালক
বিষয়শ্রেণী:ভারতীয় নারী নৃত্যশিল্পী
বিষয়শ্রেণী:ভারতীয় নারী নৃত্য পরিচালক
বিষয়শ্রেণী:মহারাষ্ট্রের নারী শিল্পী
বিষয়শ্রেণী:মহারাষ্ট্রের নৃত্যশিল্পী
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:মুম্বইয়ের শিল্পী
বিষয়শ্রেণী:২১শ শতাব্দীর ভারতীয় নারী শিল্পী
রাযি বিশ্ববিদ্যালয়

**রাযি বিশ্ববিদ্যালয়** ( ) ইরানের কেরমানশাহ ভিত্তিক একটি সরকারি বিশ্ববিদ্যালয়।

এটি সিএফডি (কম্পিউটেশনাল ফ্লুড ডাইনামিক্স), ঝিল্লি গবেষণা, ন্যানো-বিজ্ঞান এবং ন্যানো প্রযুক্তি এবং অনেক STEM ক্ষেত্রগুলির গবেষণা কেন্দ্র। বিশ্ববিদ্যালয়টির বিজ্ঞান ও প্রকৌশল বিভাগ অনেক উচ্চ বিদ্যালয় স্নাতক ছাত্রছাত্রীদের পাশাপাশি অনেক স্নাতক বিদ্যালয় আবেদনকারীদের আকৃষ্ট করে এবং বেশিরভাগ ছাত্রছাত্রীই পশ্চিম প্রদেশ থেকে আকৃষ্ট হয় ভর্তি হওয়ার জন্য। 

বিশ্ববিদ্যালয়ের ৮ হাজারেরও উপরে শিক্ষার্থী রয়েছে, তাদের মধ্যে বেশীরভাগই স্নাতক (বিএ, বিএস), মাস্টার্স (এমএ, এমএস), এবং পিএইচডি প্রোগ্রামার রয়েছে।

## আরও দেখুন

* ইরানি গবেষণা কেন্দ্রের তালিকা 
* ইরানে উচ্চতর শিক্ষা 
* গুন্ডিশপুর একাডেমী 
* নিজামিয়াহ 
* দারুলফুনুন 
* প্রাক-আধুনিক যুগের ইরানি বিজ্ঞানীদের তালিকা । 
* আধুনিক ইরানি বিজ্ঞানীরা এবং প্রকৌশলী 
* ইরানে শিক্ষা 
* ইরানের জাতীয় গ্রন্থাগার

## তথ্যসূত্র


## বহিঃসংযোগ

* সরকারী ওয়েবসাইট

বিষয়শ্রেণী:১৯৭২-এ প্রতিষ্ঠিত বিশ্ববিদ্যালয় ও কলেজ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:ইরানের বিশ্ববিদ্যালয়
আইস টুডে

**আইস টুডে** একটি বাংলাদেশি লাইফস্টাইল ম্যাগাজিন। ম্যাগাজিনটি ব্যবসা, ফ্যাশন, গান, ভ্রমণ, খাদ্যাভ্যাস, নারীবিষয়ক খবর প্রকাশ করে থাকে।

## ইতিহাস
*আইস টুডে* ২০০৩ সালে প্রথন প্রকাশিত হয়। ম্যাগাজিনটি প্রতি মাসে প্রকাশিত হয়। ম্যাগাজিনটির মালিক আইস মিডিয়া লিমিটেড। এর প্রকাশক আবুল খায়ের লিটু। তিনি বেঙ্গল গ্যালারি অব ফাইন আর্টসের সাথেও যুক্ত আছেন। সাহিত্যিক সৈয়দ শামসুল হক ও কবি হায়াত সাইফও ম্যাগাজিনটির সাথে একসময় যুক্ত ছিলেন।

## দৃষ্টিভঙ্গি
ম্যাগাজিনটি নিয়মিতভাবে ফ্যাশন, ভ্রমণ,খাদ্যাভ্যাস,গ্যাজেট প্রভৃতি বিষয় নিয়ে খবর প্রকাশ করে থাকে।

এটি বাংলাদেশের ব্যবসা, এয়ারলাইন্স, বিভিন্ন ব্র‍্যান্ড নিয়েও সংবাদ প্রকাশ করে। ম্যাগাজিনটিতে কর্মরত ব্যক্তিরা বাংলাদেশের সামাজিক ও সাংস্কৃতিক ক্ষেত্রে অবদান রেখে চলেছেন।

## তথ্যসূত্র

বিষয়শ্রেণী:ঢাকার গণমাধ্যম
বিষয়শ্রেণী:বাংলাদেশের ম্যাগাজিন
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ইংরেজি ভাষার ম্যাগাজিন
বিষয়শ্রেণী:জীবনচর্যা ম্যাগাজিন
বিষয়শ্রেণী:২০০৩-এ প্রতিষ্ঠিত ম্যাগাজিন
বিষয়শ্রেণী:নারীদের ফ্যাশন ম্যাগাজিন
আবুল কালাম আজাদ (আসামের রাজনীতিবিদ)

**আবুল কালাম আজাদ** একজন ভারতীয় রাজনীতিবিদ, যিনি ২০১১ ও ২০১৬ সালে আসাম বিধানসভায় ভবানীপুর আসন থেকে এমএলএ নির্বাচিত হন।

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:সর্বভারতীয় সংযুক্ত গণতান্ত্রিক মোর্চার রাজনীতিবিদ
বিষয়শ্রেণী:আসাম বিধানসভার সদস্য ২০০৬-২০১১
বিষয়শ্রেণী:আসাম বিধানসভার সদস্য ২০১৬-২০২১
বিষয়শ্রেণী:বড়পেটা জেলার ব্যক্তি
কাঠ শালিক

**কাঠ শালিক** (বৈজ্ঞানিক নাম: *Sturnus malabaricus*) শালিক পরিবারের অন্তর্ভুক্ত একটি পাখি। ভারত, বাংলাদেশ এবং দক্ষিণ-পূর্ব এশিয়ার দুর্গম বনাঞ্চল ও পাহাড়ি এলাকায় এদের দেখা পাওয়া যায়।

## গঠন
থাম্ব|সাতছড়ি জ্যাতীয় উদ্যানে কাঠ শালিক
কাঠ শালিক ১৯ থেকে ২১ সেন্টিমিটার পর্যন্ত লম্বা হয়ে থাকে। এর বুক, পেট ও লেজের পালকের রঙ উজ্জ্বল বাদামী রঙের হয়ে থাকে। চোখ ও পা লালচে বর্ণের হয়। গলায় মালার মতো অতিরিক্ত ধূসর বর্ণের পালক দেখা যায়।

## স্বভাব
এই পাখি গাছের কোটরে গর্ত করে বাসা বানায়। এদের প্রজনন মৌসুম হচ্ছে বসন্ত থেকে বর্ষাকাল। প্রজননের সময় বাসায় তিন থেকে চারটে লম্বাটে নীলচে রঙের ডিম পাড়ে। সব ধরনের পোকামাকড় ও ফল এরা খেয়ে থাকে।

## চিত্রশালা

চিত্র:Two Chestnut-tailed Starling (Sturnia malabarica) kissing, Satchari National Park (alt).jpg
চিত্র:Chestnut tailed starling satchori.jpg
চিত্র:Chestnut-tailed starling (Sturnia malabarica), Bangladesh.jpg
চিত্র:Chestnut-tailed Starling at Satchari National Park.jpg
চিত্র:Chestnut Tailed Starling in Dhaka.jpg
চিত্র:Chestnut-tailed starling (Sturnia malabarica).jpg
চিত্র:Twin of chestnut tailed starling.jpg
চিত্র:Chestnut-tailed Starling by Tisha Mukherjee 09.jpg
চিত্র:কাঠ শালিক (Sturnus malabaricus), Satchari National Park–IMG 8052.jpg
চিত্র:কাঠ শালিক ( Chestnut-tailed Starling ).jpg
File:A Chestnut-tailed Starling in it's natural habitate.jpg|শুকানোর কাজে ব্যাস্ত একটি কাঠশালিক 


## তথ্যসূত্র

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:দক্ষিণ এশিয়ার পাখি
বিষয়শ্রেণী:বাংলাদেশের পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:অপর্যালোচিত অনুবাদসহ পাতা
বিষয়শ্রেণী:১৭৮৯-এ বর্ণিত পাখি
বিষয়শ্রেণী:ইয়োহান ফ্রিডরিশ মালিন কর্তৃক নামকরণকৃত ট্যাক্সা
পারাক্কাল আব্দুল্লা

**পারাক্কাল আব্দুল্লা** একজন ভারতীয় রাজনীতিবিদ, যিনি কুত্তিয়াদির আইন পরিষদের সদস্য। তিনি একজন ব্যবসায়ী।

## সমালোচনা
২০১৬ সালে তিনি তার দলের দুই কর্মী খুনের ঘটনার পরিপ্রেক্ষিতে বিরোধীদের হত্যা করার কথা বলেন তিনি। ২০১৮ সালে যখন রাজ্যজুড়ে নিপাহ ভাইরাসের প্রাদুর্ভাব দেখা যায়, রাজ্য ভাইরাসের প্রাদুর্ভাবের প্রতিকারে ব্যবস্থা নেওয়া সত্ত্বেও তিনি মাস্ক ও গ্লাভস পরে বিধানসভায় আসেন, যা ব্যাপক সমালোচনার শিকার হয়।

## তথ্যসূত্র

বিষয়শ্রেণী:ভারতীয় ইউনিয়ন মুসলিম লীগের রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:ভারতীয় রাজনীতিবিদ
বিষয়শ্রেণী:১৯৫৮-এ জন্ম
কালাগলা টুনটুনি

**কালাগলা টুনটুনি** (বৈজ্ঞানিক নাম:Orthotomus atrogularis) পাখি বাংলাদেশ, উত্তর-পূর্ব ভারত ও দক্ষিণ-পূর্ব এশিয়ায় মিশ্র চিরসবুজ বনে দেখা যায়।

## গঠন
এরা লম্বায় ১২-১৩ সেন্টিমিটার হয়ে থা্কে। মাথা পাটকিলে। ঘাড়ের দুই পাশ গাঢ় ধূসর বর্ণের। পিঠ থেকে লেজ পর্যন্ত জলপাই-সবুজ এবং ডানার বাঁকানো অংশ হলুদ বর্ণের।। গলায় কালোর ওপর সাদা ছিট ছিট ও বুকে কালচে রেখা দেখা যায়।। পেটে ধূসর আভার সঙ্গে সাদা মিশ্রণ থাকে। ঠোঁট দু’পাটি আলাদা রঙের। চোখ বাদামি-কালো। যদিও স্ত্রী পাখির বর্ণে সামান্য ভিন্নতা রয়েছে, বুকে কালো রেখার অনুপস্থিতি।

## স্বভাব
এই পাখি খুব চঞ্চল স্বভাবের হয়। এরা জোড়ায় জোড়ায় থাকতে পছন্দ করে। মাটির কাছাকাছি ডালে বাসা বাঁধে এরা। 
এদের প্রধান খাবার পোকামাকড় বা কীট-পতঙ্গ। এপ্রিল থেকে সেপ্টেম্বর হচ্ছে প্রজনন মৌসুম। এ সময় এরা ৩-৪টি ডিম পাড়ে। ডিম ফুটতে সময় লাগে ১৪-১৫ দিন।

## তথ্যসূত্র

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:১৮৩৬-এ বর্ণিত পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:বাংলাদেশের পাখি
ঝিলাম জেলা

**ঝিলাম জেলা** (), পাকিস্তান পাঞ্জাব প্রদেশের পোথোহর প্লেটোতে অবস্থিত একটি জেলা। ঝিলাম পাঞ্জাবের প্রাচীনতম জেলাগুলির মধ্যে একটি। এটি ১৮৪৯ সালের ২৩ মার্চ তারিখে প্রতিষ্ঠিত হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯৩৬,৯৫৭ জন, যার মধ্যে থেকে ৩১.৪৮% শহুরে বসবাসকারী ছিল। এরপর ২০০৬ সালের আদমশুমারীর হিসাব অনুযায়ী ঝিলাম জেলার জনসংখ্যা দাড়ায় ১,১০৩,০০০ জন। ঝিলাম ব্রিটিশদের কাছে এবং পরবর্তীকালে পাকিস্তান সশস্ত্র বাহিনীকে বিপুল সংখ্যক সৈন্য সরবরাহের জন্য সুপরিচিত ছিল, যার কারণে জেলাটিকে সৈন্যদের শহর বা শহীদদের এবং যোদ্ধাদের ভূমি হিসাবেও পরিচিত।

## প্রশাসন
ঝিলাম জেলা  এলাকা জুড়ে গঠিত, প্রশাসনিকভাবে ৪টি তহসিলে বিভক্ত করা হয়: ঝিলাম, সোহাওয়া, পিন্দ দাদান খান ও দিনা, যেটি ৫৩টি ইউনিয়ন পরিষদের মধ্যে বিভক্ত করা হয়। ঝিলাম শহর হচ্ছে জেলাটির প্রধান সদর দপ্তর বা রাজধানী শহর।

## জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, ঝিলাম জেলার জনসংখ্যার ছিল প্রায় ৯৩৬,৯৫৭ জন, যেখানে প্রতি বর্গ কিলোমিটারে জনসংখ্যার ঘনত্ব দাড়ায় ২৬১ জন।

## তথ্যসূত্র

## বহিঃসংযোগ
* Jhelum District Official Portal
* Jhelum Police Website
* TMA Jhelum Website
* Unofficial Jhelum Website

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:ঝিলাম জেলা
সত্যজিৎ বিশ্বাস

**সত্যজিৎ বিশ্বাস** ভারতের পশ্চিমবঙ্গ রাজ্যের একজন রাজনীতিবিদ ছিলেন। পশ্চিমবঙ্গ বিধানসভায় দুইবার নির্বাচিত হয়েছিলেন তিনি। তিনি তৃণমূল কংগ্রেসের রাজনীতির সাথে যুক্ত ছিলেন।

## মৃত্যু
২০১৯ সালের ৯ ফেব্রুয়ারি আততায়ীর গুলিতে নিহত হন তিনি।

## তথ্যসূত্র

বিষয়শ্রেণী:নদিয়া জেলার ব্যক্তি
বিষয়শ্রেণী:১৯৮১-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:১৯৮০-এর দশকে জন্ম
জুলিয়েত বিনোশ

**জুলিয়েত বিনোশ** (; জন্ম: ৯ মার্চ ১৯৬৪) হলেন একজন ফরাসি অভিনেত্রী, চিত্রশিল্পী ও নৃত্যশিল্পী। তিনি ষাটের অধিক চলচ্চিত্রে অভিনয় করে অসংখ্য আন্তর্জাতিক পুরস্কার অর্জন করেছেন এবং বিশ্বের বিভিন্ন দেশের মঞ্চনাটকে ও চলচ্চিত্রে কাজ করেছেন। শিল্পী পরিবার থেকে আগত বিনোশ কৈশোর অভিনয়ের পাঠ গ্রহণ করে বিভিন্ন মঞ্চ নাটকে কাজ শুরু করেন। তিনি বেশ কয়েকজন ওতোর-পরিচালকের পরিচালনায় কাজ করেছেন, তন্মধ্যে রয়েছে জঁ-লুক গদারের *হেইল ম্যারি* (১৯৮৫); জাক দোইলঁর *ফ্যামিলি লাইফ* (১৯৮৫) এবং অঁদ্রে তেশিনের *রেন্দেজ-ভু* (১৯৮৫), যা দিয়ে তিনি ফ্রান্সে তারকা খ্যাতি অর্জন করেন। ফিলিপ কফম্যানের পরিচালনায় *দ্য আনবেয়ারেবল লাইটনেস অব বিয়িং* (১৯৮৮) দিয়ে তার আন্তর্জাতিক কর্মজীবনের সূচনা হয়।

তিনি স্টিভেন স্পিলবার্গের নজরে আসেন এবং তাকে *[[জুরাসিক পার্ক (চলচ্চিত্র)|জুরাসিক পার্ক]]* ছবিসহ কয়েকটি ছবিতে কাজের প্রস্তাব দিলে তিনি তা ফিরিয়ে দেন এবং ক্রিস্টফ কিয়েলভ্‌স্কির *থ্রি কালারস: ব্লু* (১৯৯৩)-এ অভিনয় করেন। এই কাজের জন্য তিনি ভেনিস চলচ্চিত্র উৎসবের শ্রেষ্ঠ অভিনেত্রীর পুরস্কার ও শ্রেষ্ঠ অভিনেত্রী বিভাগে সেজার পুরস্কার অর্জন করেন। তিন বছর পর তিনি অ্যান্টনি মিনজেলার *[[দি ইংলিশ পেশন্ট (চলচ্চিত্র)|দি ইংলিশ পেশন্ট]]* (১৯৯৬) ছবিতে অভিনয় করেন এবং শ্রেষ্ঠ পার্শ্ব অভিনেত্রী বিভাগে অস্কার ও বাফটা পুরস্কার অর্জনসহ ১৯৯৭ সালে বার্লিন আন্তর্জাতিক চলচ্চিত্র উৎসবের শ্রেষ্ঠ অভিনেত্রীর পুরস্কার অর্জন করেন। লাসে হালস্ত্রোমের প্রণয়ধর্মী হাস্যরসাত্মক *[[শকোলা (২০০০-এর চলচ্চিত্র)|শকোলা]]* (২০০০) চলচ্চিত্রে তার কাজের জন্য তিনি শ্রেষ্ঠ অভিনেত্রীর জন্য একাডেমি পুরস্কারের মনোনয়ন লাভ করেন।

২০০০-এর দশকেও তিনি সফল ছিলেন এবং ফরাসি ও ইংরেজি দুই ভাষার মূলধারার ও আর্ট-হাউজ চলচ্চিত্রে কাজ করে যান। ২০১০ সালে তিনি আব্বাস কিয়ারোস্তামির *সার্টিফাইড কপি* ছবিতে অভিনয় করে কান চলচ্চিত্র উৎসবের শ্রেষ্ঠ অভিনেত্রীর পুরস্কার লাভ করেন। ফলে তিনি প্রথম অভিনেত্রী হিসেবে ইউরোপীয় "সেরা অভিনেত্রী ত্রি-মুকুট" (কান, বার্লিন ও ভেনিস চলচ্চিত্র উৎসবের সেরা অভিনেত্রীর পুরস্কার) অর্জন করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৬৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ফরাসি অভিনেত্রী
বিষয়শ্রেণী:২১শ শতাব্দীর ফরাসি অভিনেত্রী
বিষয়শ্রেণী:প্যারিসের অভিনেত্রী
বিষয়শ্রেণী:ফরাসি চলচ্চিত্র অভিনেত্রী
বিষয়শ্রেণী:পর্তুগিজ বংশোদ্ভূত ফরাসি ব্যক্তি
বিষয়শ্রেণী:পোলীয় বংশোদ্ভূত ফরাসি ব্যক্তি
বিষয়শ্রেণী:ব্রাজিলীয় বংশোদ্ভূত ফরাসি ব্যক্তি
বিষয়শ্রেণী:শ্রেষ্ঠ অভিনেত্রী বিভাগে ইউরোপীয় চলচ্চিত্র পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে বাফটা পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে ভোল্পি কাপ বিজয়ী
বিষয়শ্রেণী:শ্রেষ্ঠ অভিনেত্রী বিভাগে সেজার পুরস্কার বিজয়ী
বিষয়শ্রেণী:শ্রেষ্ঠ অভিনেত্রী বিভাগে রৌপ্য ভল্লুক বিজয়ী
বিষয়শ্রেণী:থিয়েটার ওয়ার্ল্ড পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
রাওয়ালপিন্ডি জেলা

**রাওয়ালপিন্ডি জেলা** (পাঞ্জাবী এবং ),পাকিস্তানের পাঞ্জাব প্রদেশের উত্তর অঞ্চলে অবস্থিত একটি জেলা। জেলাটি ইসলামাবাদের রাওয়ালপিন্ডি মহানগর এলাকার অংশ হিসেবে পরিচিত। রাওয়ালপিন্ডি শহর হচ্ছে জেলাটির প্রধান সদর দপ্তর বা রাজধানী শহর।

## জনসংখ্যার উপাত্ত
পাকিস্তানের ১৯৯৮ সালের আদমশুমারীর হিসাব অনুযায়ী, এখানকার জনসংখ্যা ছিল প্রায় ৩,৩৬৩,৯১১ জন এর মত, যার মধ্যে থেকে শহুরে বসবাসকারী ছিল ৫৩.০৩%। এটি পাঞ্জাব প্রদেশের দ্বিতীয় বৃহত্তম শহর। ২০১০ সালে জনসংখ্যার৪.৫ মিলিয়ন হবে বলে ধারণা করা হয়েছিল। এরপর ২০১৭ সালের আদমশুমারী অনুযায়ী রাওয়ালপিন্ডি জেলার জনসংখ্যা দাড়ায় ৫,৪০৫,৬৩৩ জন।

পাকিস্তানের ১৯৯৮ সালের আদমশুমারীর হিসাব অনুযায়ী, রাওয়ালপিন্ডি জেলার জনসংখ্যার প্রথম ভাষা বা মাতৃভাষা অনুসারে নিম্নলিখিত পাওয়া যায়:
* পাঞ্জাবী ভাষা: %
* উর্দু ভাষা: ৪.৫%
* পশতু ভাষা ৫.৩%
* অন্যান্য: ২.২ % মোটামুটি

## কৃষি
প্রধান খাদ্য হচ্ছে শস্য, গম, বার্লি, ভুট্টা, মাছ এবং ডাল।

## উল্লেখযোগ্য ব্যক্তিত্ব
* শোয়েব আখতার - পাকিস্তাানের সাবেক ক্রিকেটার

## তথ্যসূত্র

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:রাওয়ালপিন্ডি জেলা
সেন্ট্রাল পার্ক মেট্রো স্টেশন

**সেন্ট্রাল পার্ক মেট্রো স্টেশন** হল কলকাতা মেট্রোর ইস্ট-ওয়েস্ট মেট্রো লাইনের প্রথম পর্যায়ের একটি স্টেশন। বিধাননগরের সেক্টর ১ এর ডিএফ ব্লকে ৩য় অ্যাভিনিউতে অবস্থিত, এটি ১৩ ফেব্রুয়ারি ২০২০ সালে খোলা হয়। স্টেশনটিতে সর্বদা সল্টলেক স্টেডিয়ামগামী এবং সেক্টর ফাইভগামী ট্রেন দ্বারা রেল পরিষেবা পরিবেশন করা হয়। স্টেশনে ৩ টি ট্র্যাক এবং ২ টি পার্শ্ব প্ল্যাটফর্ম রয়েছে। 

মূল প্রকল্প পরিকল্পনার থেকেই স্টেশনটি মূল ইস্ট-ওয়েস্ট মেট্রোর অংশ ছিল। এই প্রকল্পের নির্মাণকাজ ২০০৯ সালে শুরু হয়, তবে অধিগ্রহণ, বস্তি স্থানান্তর এবং রুট পরিবর্তনের ফলে উৎপন্ন সমস্যাগুলির কারণে ২০১২ সালে স্থগিত হয়। ২০১৭ সালে মার্চ মাসে, দত্তাবাদে স্থগিত থাকা ৩৬৫ মিটার অংশের নির্মাণ হয় এবং অক্টোবর মাসে নির্মাণ সমাপ্ত হয়। স্টেশনটি ১৩ ফেব্রুয়ারি ২০২০ সালে প্রথম পর্বের পাশাপাশি একটি মধ্যবর্তী স্টেশন হিসাবে খোলা হয়। ৮৬তম স্ট্রিট স্টেশনটি ২০২০ সালে প্রায় যাত্রী দ্বারা ব্যবহৃত হয়।

ইস্ট-ওয়েস্ট মেট্রোর প্রথম পর্বের অন্যান্য স্টেশনগুলি সহ সেন্ট্রাল পার্ক মেট্রো স্টেশনটিতে কলকাতা মেট্রোর বেশিরভাগ স্টেশনগুলিতে পাওয়া যায় না এমন বৈশিষ্ট্য রয়েছে। এটি অক্ষম প্রবেশের জন্য দুটি লিফট যুক্ত, যা প্রতিবন্ধী আইন অনুযায়ী ভারতীয়দের সঙ্গে সম্পূর্ণভাবে সম্মতিযুক্ত। এছাড়া প্ল্যাটফর্মে দুর্ঘটনা এড়াতে বিশেষ স্ক্রিন ডোর, সুইস সংস্থার বড় ঘড়ি, স্বয়ংক্রিয় টিকিট ভেন্ডিং মেশিন ও শৌচাগার। তবে, স্টেশনটি উত্তোলিত ভাবে অবস্থিত হওয়ার জন্য স্টেশন প্ল্যাটফর্মে শীতাতপ নিয়ন্ত্রণ ব্যবস্থা নেই।

## স্টেশন
### গঠন
কলকাতা মেট্রোর লাইন ২-এর অন্তর্গত সেন্ট্রাল পার্ক মেট্রো স্টেশনটি গঠনগতভাবে উত্তলিত মেট্রো স্টেশন।

### স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
সিটি সেন্টার মেট্রো স্টেশন

**সিটি সেন্টার মেট্রো স্টেশন** হল কলকাতা মেট্রো-এর ইস্ট-ওয়েস্ট মেট্রো লাইনের  একটি গুরুত্ব পূর্ণ উত্তোলিত মেট্রো স্টেশন। এই স্টেশনটি বিধাননগর এলাকায় অবস্থিত। ইস্ট-ওয়েস্ট মেট্রো প্রথম পর্যায় সেক্টর ফাইভ থেকে সিটি সেন্টার মেট্রো স্টেশন হয়ে যুবভারতী ক্রীড়াঙ্গন মেট্রো স্টেশন পর্যন্ত চলাচল শুরু করবে ২০১৯ সালের মার্চ মাস।

মেট্রো রেল স্টেশনটি বিধাননগরের সিটি সেন্টার এলাকাতে অবস্থিত।

## স্টেশন
### গঠন
কলকাতা মেট্রোর লাইন ২-এর অন্তর্গত সিটি সেন্টার মেট্রো স্টেশনটি গঠনগতভাবে উত্তলিত মেট্রো স্টেশন।

### স্টেশন বিন্যাস

## তথ্যসূত্র

## বহিঃসংযোগ

বিষয়শ্রেণী:কলকাতা মেট্রোর স্টেশন
বিষয়শ্রেণী:কলকাতার রেলওয়ে স্টেশন
কালুরায়

**কালুরায়** বাংলার একজন লৌকিক দেবতা।কোনও কোনও মন্দিরে তিন ব্যাঘ্র-দেবদেবী বনবিবি, দক্ষিণরায় ও কালুরায় একসঙ্গে পূজিত হন।  কুমিরের হাত থেকে রক্ষার জন্য দেওয়া হয় কালু রায়ের পূজা। সুন্দরবনে জল ও বনজীবী মানুষেরা তার পূজা করে।সুন্দরবনের কালু রায় ও  রাঢ়ের ধর্মঠাকুর(যারও আরেক নাম কালু রায়) একনয়।

## মূর্তি

দক্ষিণ রায়ের মতো তার মূর্তি পুরোপুরি মানবীয়। তবে পোশাক পৌরাণিক দেবতার মতো। তার হাতে টাঙ্গি ও ঢাল, কোমরবন্ধে নানা অস্ত্র ঝোলানো। পীঠে  তীর-ধনুক।

## পূজা

আরণ্যক দেবতার প্রাচীন পূজা পদ্ধতি মেনে তার পূজা করা হয়। তার পূজায়  ঝাউফুলের নৈবেদ্য দেয়া হয়।

## উপাখ্যান

লোককাহিনী অনুসারে, স্থানীয় হিন্দুদের ইসলামে ধর্মান্তরিত করতে গিয়ে বহুবার হিন্দু দেবদেবীদের সঙ্গে পীর বড়খাঁ গাজীর  বিরোধ ও সংঘর্ষ ঘটেছে। আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণ রায়ের সঙ্গে তার প্রবল যুদ্ধ হয়।গাজী ও দক্ষিণরায়ের  যুদ্ধবিরতির শর্ত অনুযায়ী,  কুমীর-দেবতা কালুরায় হিজলীর  শ্রদ্ধা-সম্মানের অধিকার লাভ করেন।
## তথ্যসূত্র

বিষয়শ্রেণী:বাংলার লৌকিক দেবদেবী
বিষয়শ্রেণী:লোকসংস্কৃতি
জাম্বিয়ায় ইসলাম

থাম্ব|লুশাকার একটি মসজিদ
**জাম্বিয়ায় ইসলাম** আবির্ভূত হয় হিজরি চতুর্থ শতাব্দীতে, যখন পূর্ব আফ্রিকায় মুসলিম সাম্রাজ্য প্রতিষ্ঠিত হয়।

ব্রিটিশ শাসনামলে অনেক মুসলিম ভারতবর্ষ থেকে দেশটিতে গিয়েছিল। তারা দেশটিতে রেলপথ নির্মাণে অংশ নিয়েছিল।

জাম্বিয়ায় ইসলাম ধর্মাবলম্বী লোকের সংখ্যা ১% এরও কম। জাম্বিয়ার অধিকাংশ মুসলমানই সুন্নি সম্প্রদায়ভুক্ত। দেশটি কিছু শিয়া মতাবলম্বী মুসলমানও বাস করেন। দেশটিতে কাদিয়ানি সম্প্রদায়ের লোকের সংখ্যা প্রায় ৫০০।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:জাম্বিয়ায় ইসলাম
গাম্বিয়ায় ইসলাম

গাম্বিয়ার জনসংখ্যার ৯৫% লোকই ইসলাম ধর্মাবলম্বী।   ইসলাম ধর্মাবলম্বীদের পাশাপাশি দেশটিতে রোমান ক্যাথলিক এবং প্রটেস্টান্ট সম্প্রদায়ের খ্রিষ্টানরাও বাস করে দেশটিতে।

দেশটির সিংহভাগ মুসলিমই মালিকি মাযহাব অনুসরণ করে থাকেন। গাম্বিয়ায় কিছু সংখ্যক কাদিয়ানি সম্প্রদায়ের মানুষও বাস করেন। ২০১৫ সালের ১১ই ডিসেম্বর দেশটিকে 'ইসলামি প্রজাতন্ত্র' হিসেবে ঘোষণা করা হয়।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:গাম্বিয়া
বিষয়শ্রেণী:গাম্বিয়ায় ইসলাম
উরুগুয়েতে ইসলাম

খ্রিষ্টান অধ্যুষিত উরুগুয়েতে ৯০০-১০০০ জন ইসলাম ধর্মাবলম্বী বাস করে, যা দেশটির মোট জনসংখ্যার ০.০২%।

অধিকাংশ মুসলিমই দেশটির 'চুউই' শহরে বাস করেন, যা দেশটির ব্রাজিল সীমান্তে অবস্থিত। এছাড়া রিভেরা, আর্তিগাস এবং মন্টেভিডিও শহরেও বাস করেন তারা।

রাজধানী মন্টেভিডিওতে তিনটি ইসলামিক সেন্টার আছে। এগুলো হল:

১.মুসাল্লাহ আল হাজিমি

২.ইজিপ্টিয়ান কালচারাল ইসলামিক সেন্টার
থাম্ব|251x251পিক্সেল|দেশ অনুযায়ী মুসলমানদের বিশ্ব শতাংশ
৩.ইসলামিক সেন্টার উরুগুয়ে

## তথ্যসূত্র


বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ আমেরিকায় ইসলাম
পুয়ের্তো রিকোতে ইসলাম

২০০৭ সালের পরিসংখ্যান অনুযায়ী ৫,০০০ এর অধিক সংখ্যক মুসলমান পুয়ের্তো রিকোতে বাস করেন, যা দেশটির মোট জনসংখ্যার ০.১%।

প্রথম দিককার মুসলমান সম্প্রদায়ের লোকেরা ছিলেন জর্ডান ও ফিলিস্তিনের অভিবাসী যারা ১৯৫৮ থেকে ১৯৬২ সালের মাঝামাঝি সময়ে দেশটিতে এসেছিলেন।

দ্বীপটির অধিকাংশ মুসলমানই 'কাগুয়াস' শহরে বাস করেন। সেখানে তারা রেস্তোরাঁ,  জুয়েলারি দোকান ও কাপড়ের দোকান চালান।

প্রথমদিকে 'রিও পেদ্রাস' জেলার একটি মসজিদে দ্বীপটির মুসলমানেরা নামায আদায় করলেও দেশটির বিভিন্ন শহরে মসজিদ গড়ে উঠেছে।

## তথ্যসূত্র

বিষয়শ্রেণী:পুয়ের্তো রিকোতে ইসলাম
২০১৭ স্পেনীয় সুপার কাপ

**২০১৭ স্পেনীয় সুপার কাপ** রয়্যাল স্প্যানিশ ফুটবল ফেডারেশন (আরএফইএফ) দ্বারা আয়োজিত বার্ষিক ফুটবল প্রতিযোগিতা স্পেনীয় সুপার কাপের ৩৪তম আসর ছিল, যেখানে স্পেনীয় ফুটবল লিগ পদ্ধতির মূল প্রতিযোগিতা লা লিগা এবং কোপা দেল রেইয়ের পূর্ববর্তী মৌসুমের চ্যাম্পিয়ন দল অংশগ্রহণ করেছিল। এই ম্যাচে ২০১৬–১৭ লা লিগার চ্যাম্পিয়ন রিয়াল মাদ্রিদ (যারা ৯৩ পয়েন্ট নিয়ে লা লিগার শিরোপা জয়লাভ করেছিল) এবং ২০১৬–১৭ কোপা দেল রেইয়ের চ্যাম্পিয়ন বার্সেলোনা (যারা ফাইনালে দেপোর্তিভো আলাভেসকে ৩–১ গোলের ব্যবধানে পরাজিত করে কোপা দেল রেইয়ের শিরোপা জয়লাভ করেছিল) প্রতিদ্বন্দ্বিতা করেছিল। ২০১২ সালের পর এবারই প্রথমবারের মতো সুপার কাপে এল ক্লাসিকো অনুষ্ঠিত হয়েছিল।

বার্সেলোনা স্পেনীয় সুপার কাপের পূর্ববর্তী আসরের চ্যাম্পিয়ন, যারা ২০১৬ সালে সেভিয়াকে দুই লেগে সামগ্রিকভাবে ৫–০ গোলের ব্যবধানে পরাজিত করে দ্বাদশবারের মতো শিরোপা জয়লাভ করেছিল। রিয়াল মাদ্রিদ বার্সেলোনাকে প্রথম লেগে ৩–১ এবং নিজেদের মাঠে অনুষ্ঠিত দ্বিতীয় লেগে ২–০ গোলের ব্যবধানে পরাজিত করেছিল; যার ফলে তারা সামগ্রিকভাবে ৫–১ গোলের ব্যবধানে দুই লেগের ম্যাচটি এবং স্পেনীয় সুপার কাপের ইতিহাসে দশমবারের মতো শিরোপা জয়লাভ করেছিল।

## দল

## ম্যাচ
### প্রথম লেগ

### দ্বিতীয় লেগ

## তথ্যসূত্র

বিষয়শ্রেণী:স্পেনীয় সুপার কাপ
বিষয়শ্রেণী:ফুটবল ক্লাব বার্সেলোনার ম্যাচ
বিষয়শ্রেণী:রিয়াল মাদ্রিদ ফুটবল ক্লাবের ম্যাচ
বিষয়শ্রেণী:এল ক্লাসিকো ম্যাচ
স্পেনীয় সুপার কাপ
স্পেনীয় সুপার কাপ
বিষয়শ্রেণী:আগস্ট ২০১৭-এ ইউরোপে ক্রীড়া অনুষ্ঠান
মারা ভাষা

**মারা বা লাখের** উত্তর পূর্ব ভারতের মিজোরাম রাজ্যের দক্ষিণাংশ ও মিয়ানমারে প্রচলিত কুকি-চিন ভাষাপরিবারের অন্তর্গত একটি উপজাতি ভাষা৷ মারা জনগোষ্ঠীর লোক এই ভাষাতে কথা বলেন৷

ভাষাটি চিনা-তিব্বতি ভাষাপরিবারের একটি ভাষা৷ দক্ষিণ মিজোরামের স্বশাসিত মারা ক্ষেত্রীয় পরিষদ এই ভাষাটিকে বিদ্যালাভের মাধ্যম হিসাবে বেছে নিয়েছে৷ সংশ্লিষ্ট পাঠ্যপর্ষদে সপ্তম শ্রেণী অবধি মারা ভাষা শেখা ও ব্যবহার করা বাধ্যতামূলক৷
## বিস্তৃতি
দক্ষিণ মিজোরামের পূর্বতন ছিম্তুইপুই জেলার ৬০ টি গ্রামে মারা জনগোষ্ঠীর মানুষ এই ভাষাতে কথা বলেন৷ মারা ভাষাটি মিজোরাম ছাড়াও মায়ানমার রাষ্ট্রের চিন রাজ্যে প্রায় ৩০,০০০ লোকের ভাষা এটি৷

সমগ্র ভারতে ৪২৪২৫ জন মারাভাষীর জনবিন্যাস নিম্নরূপ-

সাইহা জেলা - ৪০৮১৪ জন

মিজোরামের অন্যান্য জেলাতে - ১০৬২ জন

ভারতের অন্যান্য রাজ্যে - ৫৪৯ জন
## উপভাষাসমূহ
মারা ভাষার অঞ্চল ও দেশভেদে বিভিন্ন উপভাষা রয়েছে যেমন - ত্লোসিয়া, হঠাই, জিহ্নো, সিজো, জোফেই, হেইমা, লিয়ালাই৷

এই উপভাষাগুলির মধ্যে ভারতে তথা সমগ্র মারা জনগোষ্ঠী|মারা জনগোষ্ঠীর লোক ত্লোসিয়াকে প্রমিত মারা ভাষার উপমা দিয়ে থাকেন৷
## অক্ষরবিধি
**মারা ভাষা** লাতিন বর্ণমালাতে লেখা হলেও কিছু একক বৈশিষ্ট বিদ্যমান৷ এটি ইংরাজী ভাষার মতোই ছোটা ও বড়ো হাতের অক্ষর ব্যবহার করে লেখা হয়৷ অক্ষরমালা ও তার বাংলা উচ্চারণ অনুবাদ নিম্নরূপ -

A(আ), AW(অ্য), Y(য়), B(ব), CH(চ়), D(ড), E(এ), F(ফ়), H(হ), I(ই), K(ক), L(ল), M(ম), N(ন), NG(ঙ), O(ও), Ô(অ), P(ফ), R(র), S(স), T(ট), U(উ), V(ভ়), Z(জ়)

ছোটো হাতের অক্ষরগুলিও অনুরূপ ও লাতিন বর্ণমালাসদৃৃশ৷

## তথ্যসূত্র

বিষয়শ্রেণী:ভারতের ভাষা
বিষয়শ্রেণী:মিজোরামের ভাষা
বিষয়শ্রেণী:মিয়ানমারের ভাষা
বিষয়শ্রেণী:ভারতের বিপন্ন ভাষা
জ্বরাসুর

**জ্বরাসুর** () হিন্দু পুরাণে জ্বর-দেবতা । তিনি বাংলার লৌকিক দেবতা।জ্বররোগ নাশক রূপে পূজিত বিচিত্র দেবতা জ্বরাসুর। অনুরূপী এই জ্বরের দেবতার সন্তুষ্টি বিধানের জন্য সুন্দরবন তথা বাংলার  লোকসমাজ এর পূজা করেন। জ্বরাসুর অসংখ্য থানে শীতলা, মনসা, দক্ষিণ রায়, আটেশ্বর, প্রভৃতি লৌকিক দেবদেবীর সঙ্গে পূজা পান।

## মূর্তি
এই দেবতার দেহাবয়ব বিচিত্র ধরনের। গায়ের রঙ ঘন নীল। তিনটি মাথা, নয়টি চোখ, ছয়টি হাত ও তিনটি পা ।পাল যুগ থেকে বাংলায় শীতলা মূর্তির সঙ্গী হতে শুরু করে জ্বরাসুর। এর মূর্তি পূজার প্রচলন খুব বেশি এবং শীতলার থানে বা মন্দিরে জ্বরাসুর নিত্যপূজা পান।

## পূজা
প্রাচীন তন্ত্রপুথিতে জ্বরাসুরের যে উল্লেখ রয়েছে, সে কথা মনে করিয়ে দিয়ে গিয়েছেন সাহিত্যিক তারাদাস বন্দ্যোপাধ্যায়। ‘তারানাথ তান্ত্রিক’ গ্রন্থের এক আখ্যানে তিনি বিস্তারিত লিখেছিলেন জ্বরাসুরের পূজার কথা।

## হিন্দু পুরাণে
এক কিংবদন্তি মতে জ্বরাসুর শিবের ধ্যান করার সময় কপালের ঘাম থেকে জন্মগ্রহণ করেছিলেন এবং দেবতাদের জন্য হুমকি ছিলেন।  একবার বিষ্ণু হয়গ্রীব অবতারে  জ্বরাসুরের জ্ব‌রে পড়েন। পরে তিনি  জ্বরাসুরকে হত্যা করেছিলেন। তিনি সুদর্শন চক্র ব্যবহার করে জ্বরাসুরকে তিন টুকরো করেছিলেন।  পরে জ্বরাসুর ব্রহ্মার দ্বারা পুনঃজীবিত হন। ব্রহ্মা‌ তার তিনটি অংশ যোগ করেন।  কিন্তু ততদিনে  তিনটি অংশের প্রতিটির মাথা ও অঙ্গ গজিয়েছিল।  এতে তার তিনটি মুখ, তিন পা এবং একযোগে সব দিক থেকে  যাওয়ার অসাধারণ ক্ষমতা পেয়েছিল।  পরবর্তীতে তিনি  শীতলা সঙ্গী হিসাবে নির্বাচিত হন। 

শীতলা-জ্ব‌রাসুর বাঙালি সংস্কৃতিতে ব্যাপক জনপ্রিয়।  উল্লেখ্য, যে বাংলার মত ওড়িয়া এবং হিন্দি ভাষায় জ্বরকে জ্বর বলা হয়।  আর অসুর অর্থ দানব।  জ্ব‌রাসুর নামটি এই দুটি শব্দের সমন্বয় - *জ্ব‌র* (অর্থাত জ্বর) এবং *অসুর* (অর্থাৎ দৈত্য) - জ্ব‌রাসুর।   জ্ব‌রাসুর মানে জ্বরের দৈত্য।  জ্ব‌রাসুর যুবকের  ছদ্মবেশ ধারণ করেন। তার সঙ্গী শীতলা, ব্যাপকভাবে গ্রামের লোকজন দ্বারা ভারতের উত্তর, পূর্বে বসন্ত এবং জ্বর রোগের রক্ষাকর্তা‌ হিসাবে পুজিত হন। 

## বৌদ্ধধর্মে
বাংলার বৌদ্ধ মন্ত্রযান, বজ্রযান ঐতিহ্যে জ্ব‌রাসুর রয়েছে। বৌদ্ধ সংস্কৃতিতে, জ্ব‌রাসুর কখনও কখনও  রোগের বৌদ্ধ দেবী পর্ণশর্বরীর স্বামী হিসাবে বিবেচিত হন।  কিছু ছবিতে এই দেবতাগুলি বৌদ্ধ দেবী এবং রোগের ধ্বংসকারী বজ্রযোগিনীর , রাগ থেকে পালাতে দূরে উড়ে যাচ্ছে  দেখানো হয়। 

## তথ্যসূত্র


বিষয়শ্রেণী:অসুর
বিষয়শ্রেণী:বাংলার লৌকিক দেবদেবী
বিষয়শ্রেণী:পশ্চিমবঙ্গের সংস্কৃতি
বিষয়শ্রেণী:অপর্যালোচিত অনুবাদসহ পাতা
রাউল হুলিয়া

**রাউল রাফায়েল হুলিয়া ই আর্সেলি** (Raúl Rafael Juliá y Arcelay; ৯ মার্চ ১৯৪০ - ২৪ অক্টোবর ১৯৯৪) ছিলেন একজন পুয়ের্তো রিকান অভিনেতা। তিনি *টু জেন্টলমেন অব ভেরনা* মঞ্চনাটকে অভিনয় করে টনি পুরস্কারের মনোনয়ন লাভ করেন এবং ড্রামা ডেস্ক পুরস্কার অর্জন করেন। ১৯৭৪ থেকে ১৯৮২ সালের মধ্যে তিনি *হোয়ার্স চার্লি?*, *দ্য থ্রিপেনি অপেরা* ও *নাইন* নাটকে অভিনয় করে টনি পুরস্কার অর্জন করেন। ১৯৮০-এর দশকে তিনি কয়েকটি চলচ্চিত্রে অভিনয় করেন, তন্মধ্যে *টেম্পেস্ট* ও *কিস অব দ্য স্পাইডার ওম্যান* ছবির জন্য গোল্ডেন গ্লোব পুরস্কারের মনোনয়ন লাভ করেন এবং দ্বিতীয় ছবিটির জন্য শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার অর্জন করেন।

১৯৯১ ও ১৯৯৩ সালে তিনি *দ্য অ্যাডামস ফ্যামিলি* অবলম্বনে দুটি চলচ্চিত্রে গোমেজ অ্যাডামস চরিত্রে অভিনয় করেন। ১৯৯৪ সালে তিনি *দ্য বার্নিং সিজন* টিভি চলচ্চিত্রে অভিনয় করেন এবং *স্ট্রিট ফাইটার* ভিডিও গেমের চলচ্চিত্রায়নে অভিনয় করেন। এই বছরে তার হৃদরোগে আক্রান্ত হয়ে মৃত্যুবরণ করেন। *দ্য বার্নিং সিজন* টেলিছবির জন্য তিনি মরণোত্তর শ্রেষ্ঠ অভিনেতা বিভাগে গোল্ডেন গ্লোব পুরস্কার, প্রাইমটাইম এমি পুরস্কার ও স্ক্রিন অ্যাক্টরস গিল্ড পুরস্কার অর্জন করেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৪০-এ জন্ম
বিষয়শ্রেণী:১৯৯৪-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:পুয়ের্তো রিকান চলচ্চিত্র অভিনেতা
বিষয়শ্রেণী:পুয়ের্তো রিকান টেলিভিশন অভিনেতা
বিষয়শ্রেণী:পুয়ের্তো রিকান রোমান ক্যাথলিক
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন শেকসপিয়ারীয় অভিনেতা
বিষয়শ্রেণী:হিস্পানিক ও লাতিন আমেরিকান অভিনেতা
বিষয়শ্রেণী:পুয়ের্তো রিকোয় সমাহিত
বিষয়শ্রেণী:গোল্ডেন গ্লোব পুরস্কার (সেরা অভিনেতা - মিনি ধারাবাহিক বা টিভি চলচ্চিত্র) বিজয়ী
বিষয়শ্রেণী:শ্রেষ্ঠ অভিনেতা বিভাগে ন্যাশনাল বোর্ড অব রিভিউ পুরস্কার বিজয়ী
বিষয়শ্রেণী:সীমিত ধারাবাহিক বা টিভি চলচ্চিত্রে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
বিষয়শ্রেণী:মিনি ধারাবাহিক বা টিভি চলচ্চিত্রে সেরা অভিনেতা বিভাগে স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:ফোর্ডহ্যাম বিশ্ববিদ্যালয়ের প্রাক্তন শিক্ষার্থী
ট্রিশ ভ্যান ডিভেয়ার

**ট্রিশ ভ্যান ডিভেয়ার** (; জন্ম: **প্যাট্রিশিয়া লুইস ড্রেসেল**, ৯ মার্চ ১৯৪১) হলেন একজন মার্কিন অভিনেত্রী। তিনি ১৯৭২ সালে *[[ওয়ান ইজ আ লোনলি নাম্বার]]* চলচ্চিত্রে অভিনয় করে সেরা নাট্যধর্মী চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোননয়ন লাভ করেন এবং *[[দ্য চ্যাঞ্জলিং (চলচ্চিত্র)|দ্য চ্যাঞ্জলিং]]* চলচ্চিত্রে অভিনয় করে জিনি পুরস্কার অর্জন করেন। তিনি অভিনেতা জর্জ সি. স্কটের স্ত্রী।

## টীকা

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৪১-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:নিউ জার্সির অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:মার্কিন সোপ অপেরা অভিনেত্রী
বিষয়শ্রেণী:২১শ শতাব্দীর মার্কিন নারী
ফরাশগঞ্জ

থাম্ব|ঐতিহ্যবাহী ফরাশগঞ্জের প্রাচীন রাজবাহাদুরের বাড়ি
**ফরাশগঞ্জ** বাংলাদেশের রাজধানী ঢাকার একটি এলাকা। "ফরাসি" ও "গঞ্জ" দুটি শব্দ থেকে ফরাশগঞ্জ নামের উৎপত্তি। এই এলাকার পূর্ব নাম ছিল "ফ্রেন্সগঞ্জ"।

## ইতিহাস
ফরাশগঞ্জ শব্দের আক্ষরিক অর্থ হলো ফরাসিদের গঞ্জ বা বাণিজ্যিক কেন্দ্র। আঠারো শতকে ঢাকার ফরাসি বণিকদের বাণিজ্যিক কেন্দ্র ছিল ফরাশগঞ্জ। ১৭৪০ সালে ফরাসি ইস্ট ইন্ডিয়া কোম্পানি ঢাকায় তাদের কার্যক্রম শুরু করে ও নওয়াজিশ মোহাম্মদ খানের অনুমতি নিয়ে আহসান মঞ্জিল প্রাসাদের নিকটে তাদের "কুঠি" স্থাপন করে। ১৭৫০ সালে ইংরেজ মালিকানাধীন একটি কারখানা দখল করে এ জায়গায় বসতি স্থাপন করে। এই সময় ফরাসিরা ব্রিটিশদের সাথে একটি কারখানা নিয়ে ছোটখাট দ্বন্দ্বে জড়িয়ে পড়ে। কিন্তু নায়েব নাজিম জসরত খানের মধ্যস্থতায় গোলমাল মিটিয়ে নেয়। ১৭৫৭ সালে বাংলায় ইংরেজ শাসন শুরু হওয়ার পূর্বেই এই কারখানার নাম ঢাকা কারখানা করা হয়। ১৭৮০ সালে এখানে ফরাসি বাজার প্রতিষ্ঠিত হয়। ফরাসিরা এখানে হলুদ, আদা, রসুন ও মরিচের পাইকারি বাজার প্রতিষ্ঠা করে। ফরাসিরা এখানে বসবাসের জন্য রূপলাল হাউজের মতো কিছু অসাধারণ স্থাপত্যশৈলীর দালানকোঠা নির্মাণ করে।

## ভৌগোলিক অবস্থান
ফরাশগঞ্জ পুরান ঢাকায় বুড়িগঙ্গা নদীর উত্তরে অবস্থিত। এই এলাকায় যাতায়াতের প্রধান সড়ক হলো বি কে দাস রোড ও আহসানুল্লাহ রোড।

## দর্শনীয় স্থান
ফরাশগঞ্জে বেশকিছু ঐতিহাসিক অট্টালিকা রয়েছে, যার অধিকাংশই জরাজীর্ণ। এর মধ্যে বুড়িগঙ্গা নদী তীরের রূপলাল হাউজ অন্যতম। তবে রক্ষণাবেক্ষণের অভাবে ও অবৈধ দখলদারদের কারণে এই সুরম্য দ্বিতল বাড়িটি ধ্বংসের দ্বারপ্রান্তে দাঁড়িয়ে। উনিশ শতকে নির্মিত অলঙ্কৃত বাঁকানো ঝুলবারান্দার বড়বাড়িটিও প্রায় ধ্বংসপ্রাপ্ত।

ফরাশগঞ্জে আরেকটি দর্শনীয় স্থান লোহারপুল। এটি তখনকার সময়ের অসাধারণ স্থাপত্যের নিদর্শন বহন করে। এছাড়া ১৮৩২ সালে ঢাকার কালেক্টর ওয়াল্টার ঢাকা থেকে নারায়ণগঞ্জ যাতায়াতের সুবিধার জন্য সূত্রাপুর খালের ওপর একটি ঝুলন্ত সেতু নির্মাণ করেন।

## তথ্যসূত্র

* 
* 

## আরও পড়ুন
* 
* 
* 

বিষয়শ্রেণী:ঢাকার পাড়া
বিষয়শ্রেণী:পুরান ঢাকা
শ্রীমা ভট্টাচার্য

**শ্রীমা ভট্টাচার্য** (জন্ম ২৬ ফেব্রুয়ারি ১৯৯৭) একজন ভারতীয় বাঙালি টেলিভিশন অভিনেত্রী। ২০১৭ সালের ৫ই জুন থেকে ২০১৮ সালের ১২ই আগস্ট জি বাংলায় প্রচারিত ড্রামা-রোম্যান্স-কমেডি টিভি সিরিজ *[[জামাই রাজা (টিভি ধারাবাহিক)|জামাই রাজাতে]]* নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেছেন। তিনি ২০১৯ সালে অভিমন্যু মুখার্জির *টেকো* চলচ্চিত্রে আত্মপ্রকাশ করেন।

## শিক্ষা
শ্রীমা বাগবাজার ওমেন্স কলেজে জার্নালিজম ও মাস কমিউনিকেশন বিষয়ে স্নাতক ডিগ্রি অর্জন করেন।

## ব্যক্তিগত জীবন
শ্রীমা ১৯৯৭ সালের ২৬শে ফেব্রুয়ারি কলকাতা, পশ্চিমবঙ্গ, ভারতে জন্মগ্রহণ করেন। তার বেড়ে ওঠা কলকাতায়। তার অভিনেতা গৌরব রায় চৌধুরীর সাথে ২০২০ সালে প্রেমের সম্পর্ক ছিল।

## সমালোচনা
শ্রীমার ২০২১ ও ২০২২ সালে যথাক্রমে অভিনেতা সায়ন্ত মোদক ও ক্রিকেটার কনিষ্ক শেঠের সাথে প্রেমের সম্পর্ক ছিল এই নিয়ে প্রচুর গুঞ্জন শোনা যেত। তবে তিনি স্পষ্ট করে বলেন যে, সায়ন্ত মোদকের সঙ্গে সম্পর্ক নিয়ে যে কথা ছড়িয়েছে তা কেবল একটি গুজব, এবং ২০২১ সালে তারা আসলে শুধুমাত্র বন্ধু ছিলেন। বর্তমানে অভিনেতা ইন্দ্রনীল চ্যাটার্জির সাথে তার প্রেমের সম্পর্ক রয়েছে এই নিয়ে প্রচুর গুঞ্জন শোনা যাচ্ছে।

## কর্মজীবন
শ্রীমা ২০১৬ সালে কালার্স বাংলার *নাগলীলা* টিভি সিরিজের মাধ্যমে ছোটপর্দায় আত্মপ্রকাশ করেন। ২০১৭ সালে তিনি জি বাংলার *[[জামাই রাজা (টিভি ধারাবাহিক)|জামাই রাজাতে]]* নীলাশা ব্যানার্জি ওরফে নীলের ভূমিকায় অভিনয় করে বেশ পরিচিতি লাভ করেন। ২০১৯ সালে তিনি অভিমন্যু মুখার্জির *টেকো* চলচ্চিত্রের মাধ্যমে রূপালী পর্দায় আত্মপ্রকাশ করেন। ২০২১ সালে তিনি *গাঁটছড়ায়*  দ্যুতি ভট্টাচার্যের চরিত্রে অভিনয় করে বেশ জনপ্রিয়তা লাভ করেন। তার চরিত্রটি দর্শক ও সমালোচক দ্বারা প্রশংসিত হয়েছে।

## তথ্যসূত্র

## বহিঃসংযোগ
* 

বিষয়শ্রেণী:কলকাতার অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:বাঙালি টেলিভিশন অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
সিটি এফএম ৯৬.০

**সিটি এফএম** বাংলাদেশের একটি বেসরকারি রেডিও স্টেশন। ঢাকায় এটি ৯৬.০ এফএম তরঙ্গে সম্প্রচার করে। বাংলাদেশ সরকারের মাননীয় তথ্যমন্ত্রী হাসানুল হক ইনু রেডিও স্টেশনটির উদ্বোধন করেন। ২০১৩ সালের ২৩ মার্চ সিটি এফএম আনুষ্ঠানিক সম্প্রচার শুরু করে।

## আরো দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## তথ্যসূত্র

## বহিঃসংযোগ
* প্রাতিষ্ঠানিক ওয়েবসাইট 

বিষয়শ্রেণী:বাংলাদেশের রেডিও স্টেশন
ভাক্কার জেলা

**ভাক্কার জেলা**  (), পাকিস্তানের পাঞ্জাব প্রদেশে অবস্থিত একটি জেলা। ১৯৮২ সালে ভাক্কার শহর সদর দপ্তর ও প্রধান শহর হিসেবে মিয়ানওয়ালী জেলার অংশ হিসেবে জেলাটি গঠিত হয়। জেলাটি অঞ্চল মূলত সিন্ধু বরাবর একটি নদীপ্রবাহ দ্বারা গঠিত, যেটি কাচচা নামেও পরিচিত এবং বেশিরভাগ জেলা এলাকা থাল মরুভূমির নির্জন সমভূমিতে অবস্থিত।

## প্রশাসন
জেলা প্রশাসনিকভাবে ৪টি তহসিল এবং ৬৪টি ইউনিয়ন পরিষদ নিয়ে গঠিত হয়েছে:

* খানসার ইউনিয়নের পরিষদ ভাক্করের প্রধান ইউনিয়ন পরিষদের মধ্যে অন্যতম। 
* মারি শাহ সাখিরা ইউনিয়ন পরিষদ ভাক্কর জেলা সীমান্তের খুব কাছাকাছি অবস্থিত।

## জনসংখ্যার উপাত্ত
২০১৭ সালের আদমশুমারীর হিসাব অনুযায়ী, জেলাটির মোট জনসংখ্যা ছিল প্রায় ১৬,৫০,০০০ জন। এছাড়াও ১৯৯৮ সালের আদমশুমারীর হিসাব অনুযায়ী, মাতৃভাষা হিসেবে সরাইকি (৭৩%), পাঞ্জাবী (১৮%) এবং উর্দু (৭%) ভাষা ব্যবহার করে থাকে।

## তথ্যসূত্র

## বহিঃসংযোগ

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:১৯৮১-এ  পাকিস্তানে প্রতিষ্ঠিত
বিষয়শ্রেণী:ভাক্কার জেলা
খুশব জেলা

**খুশব জেলা** () পাকিস্তানের পাঞ্জাব প্রদেশে অবস্থিত একটি জেলা। জহরাবাদ হচ্ছে জেলাটির প্রধান সদর দপ্তর বা রাজধানী শহর। ঐতিহাসিক শহর খুশব এটির সীমানার মধ্যে অবস্থিত বলে জেলাটির নামকরণ খুশব করা হয়। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ৯০৫,৭১১ জন, যেখানে শহুরে বসবাসকরী জনংসখ্যা ছিল প্রায় ২৪.৭৬%।

জেলাটিতে ৪টি তহসিল রয়েছে: 
* খুশব, 
* নুরপুর থাল, 
* কুয়াদাবাদ 
* এবং নওশেরা.

## ভাষা
১৯৯৮ সালের আদমশুমারীর হিসাব অনুযায়ী, জেলাটির প্রথম প্রধান ভাষা বা মাতৃভাষা হচ্ছে পাঞ্জাবী, যেখানে জনসংখ্যার প্রায় ৯৬.৮% মানুষ কথা বলে থাকে, এছাড়াও ১.৫%  উর্দু ভাষা ব্যবহার করে থাকে। 

## উল্লেখযোগ্য ব্যক্তিত্ব
* খুশবন্ত সিং - রম্যলেখক ও সাংবাদিক

## তথ্যসূত্র

## বহিঃসংযোগ
*Khushab District

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:খুশব জেলা
সারগোদা জেলা

**সারগোদা জেলা**  (), পাকিস্তানের পাঞ্জাব প্রদেশে অবস্থিত একটি জেলা। জেলাটির রাজধানী শহরের নাম হচ্ছে সারগোদা। এটি একটি কৃষি সমৃদ্ধ জেলা, যেখানে গম, ধান এবং আখ প্রধান খাদ্যশস্য হিসেবে উৎপাদিত হয়। সারগোদা জেলা এবং এটি অঞ্চলটি মূলত কিনো কমলা এবং লেবু সহ সাইট্রাস ফলের জন্য বিখ্যাত। জেলাটি ৫,৮৬৪ বর্গ কিলোমিটার এলাকা জুুড়ে গঠিত হয়েছে।

## প্রশাসন ও তেহসিল
সারগোদা জেলাটি প্রশাসনিকভাবে ৭টি তেহসিলে বিভক্ত, যার মধ্যে থেকে মোট ১৬১টি ইউনিয়ন পরিষদ রয়েছে। ১৯৯৮ সালের আদমশুমারীর হিসাব অনুযায়ী নিম্নোক্ত জনসংখ্যা পরিলক্ষিত হয়:

## জনসংখ্যার উপাত্ত
পূর্ব পাঞ্জাব থেকে মুসলিম উদ্বাস্তুদের আগমনের সাথে সাথে সারগোদার জনসংখ্যা দ্রুত বৃদ্ধি পেয়েছিল। পাকিস্তানের ১৯৯৮ সালের আদমশুমারীর হিসাব অনুযায়ী জেলাটির জনসংখ্যা ছিল২,৬৬৫,৯৭৯ জন, যার মধ্যে থেকে প্রায় ২৭.৯৬% শহুরে বসবাসকারী ছিল। 

## স্থানীয় গণমাধ্যম
*রেডিও পাকিস্তান সারগোদা (এফএম ৯৩ & এফএম ৯৬)

## তথ্যসূত্র

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:সারগোদা জেলা
পাহাড়ি টুনটুনি

**পাহাড়ি টুনটুনি** (বৈজ্ঞানিক নাম:*Phyllergates cucullatus*) এক ধরনের গায়ক পক্ষী। এটি Cettiidae পরিবারের *Phyllergates [[গণ (জীববিদ্যা)|গণ]]* ভুক্ত।

## আবাসস্থল
এই পাখি উত্তর-পূর্ব ভারত ও দক্ষিণ-পূর্ব এশিয়ায় বাংলাদেশ, ভারত, মিয়ানমার, সিঙ্গাপুর, ইন্দোনেশিয়া, চীন, মালয়েশিয়া, কম্বোডিয়া, ফিলিপাইন, লাওস ও থাইল্যান্ড দেখতে পাওয়া যায়।

## গঠন
এরা দৈর্ঘ্য ১০-১২ সেন্টিমিটার এবং ওজন ৬-৭ গ্রাম হয়ে থাকে। প্রাপ্ত বয়স্ক পাখির পিঠ জলপাই-সবুজ বর্ণের। কপাল, ডানা ও লেজ লালচে। মাথার চাঁদির সামনের অংশ ছায়ার মতো, যদিও ঘাড়ের পিছনটা অপেক্ষাকৃত ধূসর। এর চোখ বাদামি; চোখের পিছনের খাটো ভ্রু-রেখা সাদা-হলদে; চোখের ডোরা কালচে হয়ে থাকে। কান-ঢাকনি এবং গলা ও বুক ধূসর। পেট ও লেজতল-ঢাকনি উজ্জ্বল হলুদ। পা ও পায়ের পাতা সামান্য বাদামি-মেটে। সোজা ঠোঁট দুরঙা: উপরের ঠোঁট কালো ও নিচের ঠোঁট কমলা গোড়াসহ শিঙ-রঙা। পেট উজ্জ্বল হলদে, যা দেখে এই পাখিকে সহজে চেনা যায়। স্ত্রী পাখির বর্ণে সামান্য তফাৎ রয়েছে। ওদের বুকে কালো রেখার অনুপস্থিত।

## স্বভাব
পোকামাকড় বা কীট পতঙ্গ এদের প্রদান খাদ্য। ঝোপঝাড়ে অতি ক্ষুদ্র পোকা শিকার করে ও এছাড়া আকাশে ওড়েও পোকা-মাকড় ধরে থাকে। প্রজনন মৌসুম মে-সেপ্টেম্বর। মাটির কাছাকাছি গাছের ডালে পাতা সেলাই করে বাসা বাঁধে। ৩-৪টি ডিম পাড়ে। ডিম ফুটতে সময় লাগে ১৪/১৫ দিন।

## তথ্যসূত্র

বিষয়শ্রেণী:দক্ষিণ-পূর্ব এশিয়ার পাখি
বিষয়শ্রেণী:উত্তর-পূর্ব ভারতের পাখি
বিষয়শ্রেণী:ভুটানের পাখি
বিষয়শ্রেণী:আইইউসিএন লাল তালিকার ন্যূনতম উদ্বেগজনক প্রজাতি
বিষয়শ্রেণী:বাংলাদেশের পাখি
বিষয়শ্রেণী:১৮৩৬-এ বর্ণিত পাখি
ভানুয়াতুতে ইসলাম

ইসলাম ধর্মাবলম্বীরা ভানুয়াতুতে সংখ্যালঘু সম্প্রদায়। দেশটিতে ইসলামধর্মাবলম্বী জনগোষ্ঠীর সংখ্যা ১,০০০-এর আশেপাশে বলে ধারণা করা হয়।

## ইতিহাস
দেশটির প্রথম মুসলমান হুসেইন নাবাঙ্গা, যিনি ১৯৭৮ সালে ধর্মান্তরিত হয়ে ইসলাম গ্রহণ করেন। তিনি 'মেলে' জনগোষ্ঠীর একজন ছিলেন। তার পর সম্প্রদায়ের আরও কিছু লোক ইসলাম গ্রহণ করেন। এখন দেশটির বিভিন্ন দ্বীপে ইসলাম ধর্মাবলম্বীরা বাস করেন। 
বর্তমানে দেশটির মুসলিম সম্প্রদায়ের প্রেসিডেন্ট মুহাম্মাদ সাদিক সাম্বো। ১৯৯২ সালে দেশটিতে প্রথম মসজিদ প্রতিষ্ঠত হয়। দেশটির অধিকাংশ মুসলমানই সুন্নি মতাবলম্বী হলেও  কিছু কাদিয়ানি সম্প্রদায়ের মানুষদেরও দেখা যায় দ্বীপটিতে।

২০০৭ সালের একটি জরিপে দেখা যায়, দেশটিতে ইসলাম ধর্মাবলম্বী ও মসজিদের সংখ্যা ব্যাপকহারে বাড়ছে। দেশটির বিভিন্ন গোষ্ঠীপতি ইসলাম ধর্মে ধর্মান্তরিত হয়েছেন। তারা তাদের পরিবার ও গোষ্ঠীর অন্যান্য লোকদের ইসলাম ধর্মে ধর্মান্তরিত করতে অবদান রাখছেন। এভাবে দেশটিতে ইসলাম ধর্মাবলম্বীদের সংখ্যা বাড়ছে।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ভানুয়াতুতে ইসলাম
সাহিওয়াল জেলা

**সাহিওয়াল জেলা** (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,৮৪৩,১৯৪ জন, যার মধ্যে থেকে প্রায় ১৬.২৭% শহুরে এলাকায় বসবাসকারী ছিল। ২০০৮ সাল থেকে সাহিওয়াল বিভাগে গঠিত হয়েছিল সাহিওয়াল জেলা, ওকারা জেলা ও পাকপাতান জেলা। সাহিওয়াল শহরটি হচ্ছে জেলাটির রাজধানী এবং বিভাগীয়য় সদর দপ্তর বা রাজধানী শহর।

## জনসংখ্যার উপাত্ত
১৯৯৮ সালের আদমশুমারীর হিসাব অনুযায়ী, জেলাটিতে জনসংখ্যার প্রায় ৯৮% মানুষ মাতৃভাষা হিসেবে পাঞ্জাবি ভাষা ব্যবহার করে। এছাড়াও বাকী ১.৪% উর্দু এবং ০.৪% পশতু ভাষা রয়েছে।

## প্রশাসন
সাহিওয়াল জেলাটি ২টি উপ-বিভাগে এবং ৫৩১টি গ্রাম রয়েছে।

জেলাটির প্রধান শহর থেকে প্রায় ৩ কিলোমিটার দূরত্বে মূল মহাসড়ক অবস্থিত।

## উল্লেখযোগ্য ব্যক্তিত্ব
* আবদুস সালাম - পদার্থবিজ্ঞানে নোবেল পুরস্কার বিজয়ী

## তথ্যসূত্র

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:সাহিওয়াল জেলা
লাওসে ইসলাম

বৌদ্ধ সংখ্যাগরিষ্ঠ রাষ্ট্র লাওসে ইসলাম ধর্মাবলম্বীরা সংখ্যালঘু। দেশটির মোট জনসংখ্যার ০.০১%  জনগোষ্ঠী মুসলিম।মুসলমানদের দেশটির রাজধানী ভিয়েনতিয়েনে দেখা যায়, যেখানে একটি মসজিদ আছে।

দেশটির অধিকাংশ মুসলমানই ব্যবসা-বাণিজ্যের সাথে যুক্ত। খেমার রুজ শাসনামলে দেশটিতে কম্বোডিয়া থেকে চাম মুসলিমরা আগমন করে। দেশটির অধিকাংশ মুসলমানই শহরে বাস করে।

২০১৬ সালের জুন মাসে দেশটির ওডমজে প্রদেশে একটি নতুন মসজিদ স্থাপন করা হয়।

## তথ্যসূত্র

বিষয়শ্রেণী:লাওস
বিষয়শ্রেণী:দেশ অনুযায়ী ইসলাম
বিষয়শ্রেণী:লাওসে ইসলাম
বিষয়শ্রেণী:দক্ষিণ পূর্ব এশিয়ায় ইসলাম
অমিতাভ চৌধুরী

**অমিতাভ চৌধুরী** (১৬ই জুলাই ১৯২৮ - ১ মে ২০১৫) ছিলেন একজন ভারতীয় সাংবাদিক ও লেখক। তার জন্ম ব্রিটিশ ভারতের সিলেটে (অধুনা বাংলাদেশ)।
## প্রাথমিক পরিচয়
অমিতাভ চৌধুরী ১৯২৮ সালের ১৬ জুলাই সিলেটে জন্মগ্রহণ করেন।
ভারত বিভাগের পর তিনি সপরিবারের আসামের বরাক উপত্যকায় চলে যান।

## শিক্ষা জীবন
তিনি কলকাতা ও শান্তিনিকেতনের বিশ্বভারতীতে পড়াশোনা করেন।
## কর্মজীবন
তার কর্মজীবনের শুরুতে বেশ কিছু সময় শান্তিনিকেতনে অধ্যাপনা করেন। পরে তিনি আনন্দবাজার পত্রিকায় যোগ দেন। এই পত্রিকার বার্তা সম্পাদকও ছিলেন কিছুদিন। পরবর্তীতে যুগান্তর ও আজকাল পত্রিকার সঙ্গেও যুক্ত হন। সাংবাদিক হিসেবেই খ্যাতির শীর্ষে পৌঁছান তিনি।

## পুরস্কার ও সম্মাননা
১৯৬১ সালে সাংবাদিকতায় রামোন ম্যাগসেসে পুরস্কারে ভূষিত হন অমিতাভ চৌধুরী।
১৯৮৩ সালে ভারত সরকার তাকে পদ্মশ্রী সম্মানে ভূষিত করে। ২০১৩ সালে পশ্চিমবঙ্গ সরকার তাকে বঙ্গবিভূষণে সম্মানিত করে।

## রচিত গ্রন্থ

অমিতাভ চৌধুরী একজন বিখ্যাত সাহিত্যিক ও রবীন্দ্র গবেষক। তিনি চাণক্য ও দৌবারিক ছদ্মনামে লিখতেন। তার লেখা উল্লেখযোগ্য গ্রন্থের মধ্যে রয়েছে -
* কবি ও সন্ন্যাসী
* চর্বিত চর্বণ
* জলছবি
* রবীন্দ্র পঞ্চমী
* স্বর্গের কাছাকাছি
* রবীন্দ্রনাথের পরলোক চর্চা
* জমিদার রবীন্দ্রনাথ
* ইকড়িমিকড়ি
* কাঠের তলোয়ার
* মহাজনসঙ্গ
* রবিকাহিনী
* স্থান কাল পাত্র
* আজব ভাবনা
* নিন্নির জন্য
* ছড়ানো ছড়া
* লৌকিক অলৌকিক
* যবনিকা কম্পমান
* আমার বন্ধু সুচিত্রা সেন
* রবি অনুরাগিণী
* দর্শনচিন্তা ও সাহিত্যবিচার
* ভারতীয় ভাষায় মুসলিম সাহিত্য
* ইসলাম ও রবীন্দ্রনাথ
* জোড়াসাঁকোর ঠাকুর পরিবার
* বিশ্বসাহিত্যে বিংশ শতাব্দীর কবিতা (২খণ্ড)
* ভুবন জোড়া আসনখানি
* একত্রে রবীন্দ্রনাথ (২খণ্ড)
* মুক্তিযুদ্ধ
* শান্তিনিকেতনে সুখের বারমাস্যা
* পরশুরাম রায়ের মাধবসঙ্গীত
* সূর্যাস্তের আগে রবীন্দ্রনাথ
* পিরসাহেবের মাজার
* অমিতাভ চৌধুরীর শ্রেষ্ঠ কবিতা ইত্যাদি।

## মৃত্যু
১ মে ২০১৫ সালে তিনি মৃত্যুবরণ করেন।

## তথ্যসূত্র

## বহিঃসংযোগ

বিষয়শ্রেণী:১৯২৮-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:ভারতীয় সাংবাদিক
বিষয়শ্রেণী:সিলেটের ব্যক্তি
বিষয়শ্রেণী:বাঙালি লেখক
বিষয়শ্রেণী:কলকাতার লেখক
বিষয়শ্রেণী:রামোন ম্যাগসেসে পুরস্কার বিজয়ী
বিষয়শ্রেণী:১৯২৭-এ জন্ম
বিষয়শ্রেণী:ভারতীয় পুরুষ সাংবাদিক
বিষয়শ্রেণী:পশ্চিমবঙ্গের সাংবাদিক
ওকারা জেলা

**ওকারা জেলা** (পাঞ্জাবি এবং ), পাকিস্তানের পাঞ্জাব প্রদেশে অবস্থিত একটি অন্যতম জেলা। ১৯৮২ সালে এটি একটি পৃথক জেলা হিসেবে আত্মপ্রকাশ করে, পূর্বে এটি সাহিওয়াল জেলার অংশ ছিল। ২০১৭ সালের আদমশুমারীর হিসাব অনুযায়ী, জেলাটিতে জনসংখ্যা ছিল প্রায় ৩,০৩৯,১৩৯ জন এর মত।

## জনসংখ্যার উপাত্ত
১৯৯৮ সালের আদমশুমারি অনুসারে, জেলাটির প্রথম প্রধান ভাষা বা মাতৃভাষা ছিল পাঞ্জাবী, যেখানে জনসংখ্যার ৯৬% ব্যবহার করে থাকে, বাকী ৩.৫% উর্দু ভাষা ব্যবহার করে থাকে। তবে জাতীয় ভাষা উর্দু এবং সরকারী ভাষা হিসেবে সকল স্কুলে উর্দু ভাষা শেখানো হয়ে থাকে।

## উল্লেখযোগ্য ব্যক্তিত্ব
* জুলফিকার বাবর - পাকিস্তানি ক্রিকেটার

## তথ্যসূত্র

## বহিঃসংযোগ


বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:১৯৮২-এ পাকিস্তানে প্রতিষ্ঠিত
লিশটেনস্টাইনে ইসলাম

২০০৯ সালে 'পিউ রিসার্চ সেন্টার' কর্তৃক প্রকাশিত একটি প্রতিবেদনে বলা হয়, লিশটেনস্টাইনে প্রায় ২,০০০ মুসলমান বাস করে, যা দেশটির মোট জনসংখ্যার ৪.৮%। ২০১৭ সালে এসে তা বেড়ে দাঁড়ায় ৫.৪%-এ। দেশটির অধিকাংশ মুসলমানই সুন্নি এবং তুরস্ক, কসোভো, মেসিডোনিয়া ও বসনিয়া থেকে আসা অভিবাসী।

২০০৬ সালে দেশটির সরকার মুসলিম সম্প্রদায়ের জন্য ২৫,০০০ সুইস ফ্রাঁ (২০,০০০ মার্কিন ডলার) বরাদ্দ করে।

২০০১ সাল থেকে দেশটির সরকার রমযানে একজন ইমামকে রেসিডেন্সি পারমিট এবং একজন অতিরিক্ত ইমামকে স্বল্পকালীন রেসিডেন্সি পারমিট দেয়।

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ইউরোপে ইসলাম
পাকপাতান জেলা

**পাকপাতান জেলা** (), (পাঞ্জাবি ), পাকিস্তানের পাঞ্জাব প্রদেশে অবস্থিত একটি অন্যতম জেলা। পাকপাতান হচ্ছে জেলাটির প্রধান সদর দপ্তর বা রাজধানী শহর।  ১৯৯৮ সালের আদমশুমারীর হিসাব অনুযায়ী, জেলাটির জনসংখ্যা ছিল প্রায় ১,২৮৬,৬৮০ জন এর মত, যার মধ্যে থেকে প্রায় ১৪% ছিল শহুরে বসবাসকারী জনগণ। এরপর থেকে জনসংখ্যা বৃদ্ধি পেয়ে ১,৫৬৩,০০০ জনে উন্নিত হয়েছে।

## প্রশাসন
জেলাটি ২টি তহসিলে বিভক্ত, যার মধ্যে থেকে ৬৩ টি ইউনিয়ন পরিষদ রয়েছে:

## অবস্থান
লাহোরের রাজধানী পাকপাতান থেকে ১৬৯ কিলোমিটার এবং মুলতান থেকে ২০৫ কিলোমিটার দূরত্বে অবস্থিত। ভৌগোলিক অবস্থান অনুযায়ী জেলাটির উত্তরপশ্চিমে  সাহিওয়াল জেলা, উত্তরে ওকারা জেলা, দক্ষিণে সুটলেজ নদী ও বাহাওয়ালনগর জেলা এবং দক্ষিণ-পশ্চিমে বিহারী জেলার সীমানা ঘিরে রেখেছে।

## তথ্যসূত্র

## বহিঃসংযোগ
* Pakpattan District website

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:পাকপাতান জেলা
মুক্তার হার (যৌনতা)

**মুক্তার হার** বলতে বোঝায় যখন একটি পুরুষ যৌনমিলনকালে তার শিশ্নের বীর্য তার সঙ্গিনীর বুকে বা গলায় বা মুখে নিক্ষেপ করে। এই মুক্তার হার শব্দটি একটি অপশব্দ। এই ধরনের যৌনক্রিয়ার পরে বা আগে একজন পুরুষ স্তন সঙ্গম, মুখকাম বা হস্তমৈথুন-এ লিপ্ত হতে পারে। এই ধরনের যৌনক্রিয়ার নাম মুক্তার হার হয়েছে এই চিন্তা থেকে যে, বীর্যের রং যেহেতু সাদা (মুক্তার মত সাদা) এবং গলায় বা বুকে নারীরা হার পরে সেহেতু এটাকে হারের মত দেখায়।

## তথ্যসূত্র

বিষয়শ্রেণী:যৌনক্রিয়া
বিষয়শ্রেণী:পর্নোগ্রাফি পরিভাষা
বিষয়শ্রেণী:বীর্যস্খলন
বিষয়শ্রেণী:যৌন অপশব্দ
বিষয়শ্রেণী:জৈবিক লিঙ্গ
বিষয়শ্রেণী:বস্তু-নির্দেশক রূপক
নানকানা সাহিব জেলা

**নানকানা সাহেব জেলা** (পাঞ্জাবি এবং )  পাকিস্তানের পাঞ্জাব প্রদেশে অবস্থিত একটি জেলা। নানকানা সাহেব জেলা সরকারের একটি আসন এবং শাহকোট হচ্ছে বৃহত্তম কেন্দ্রীয় নগর। নানকানা সাহেব জেলা লাহোরের পশ্চিমে থেকে প্রায় ৭৫ কিলোমিটার (৪৭ মাইল) এবং ফয়সালাবাদের পূর্ব থেকে প্রায় ৫৫ কিলোমিটার (৩৪ মাইল) দূরত্বে অবস্থিত।

১৯৯৮ সালের আদমশুমারীর ফলাফল অনুযায়ী, নানকানা সাহেব তহসিলের মধ্যে সবচেয়ে বেশি কথিত প্রথম ভাষা বা মাতৃভাষা ছিল পাঞ্জাবী, যেখানে জনসংখ্যার প্রায় ৯৮.৬% ব্যবহার করে থাকে, এছাড়া অন্যান্য ০.৪১% উর্দু স্থানীয়ের ভাষা ছিল। ২০১৭ সালের আদমশুমারীর হিসাব অনুযায়ী, মোট জনসংখ্যা ১,৩৫৬,৭৭৪ জন ছিল, যার মধ্যে থেকে গ্রামীণ এলাকায় ১,১১০,৩২১ জন এবং শহুরে এলাকায় ২৪৬,০৫৩ জন বসবাস করতেন।

## প্রশাসন
নানকানা সাহেবের আশপাশের এলাকাটি পূর্বে শেইখুপুরা জেলার একটি তহসিল ছিল। ২০০৫ সালের মে মাসে, পাঞ্জাব সরকার এই অঞ্চলে উন্নয়ন এবং ভারতীয় শিখদের বিনিয়োগের একটি উপায় হিসাবে নানকানা সাহে জেলার স্বার্থে উন্নয়সমূলক কিছু সিদ্ধান্ত গ্রহণ করেছিলেন।

## তথ্যসূত্র

বিষয়শ্রেণী:পাঞ্জাব, পাকিস্তানের জেলা
বিষয়শ্রেণী:২০০৫-এ পাকিস্তানে প্রতিষ্ঠিত
বিষয়শ্রেণী:নানকানা সাহিব জেলা
বিষয়শ্রেণী:গুরু নানকের স্মারক
উৎপাদনের সম্ভাব্য সীমানা

থাম্ব|220px|ডান|চিত্রিত পয়েন্ট সঙ্গে একটি উদাহরণ পিপিএফ চিহ্নিত
**উৎপাদনের সম্ভাব্য সীমানা** (পিপিএফ) বা **উৎপাদন সম্ভাবনা বক্ররেখা** (পিপিসি) একটি বক্ররেখা যা প্রদেয় সংস্থান এবং প্রযুক্তির সাথে উৎপাদিত দুইটি পরিমাণের বিভিন্ন সংমিশ্রণকে দেখায়, যেখানে প্রদত্ত সংস্থান সম্পূর্ণভাবে এবং দক্ষতার সাথে প্রতি ইউনিট ব্যবহার করে সময়। একটি ভাল অন্যান্য দ্রব্য থেকে সম্পদ বিচ্ছিন্ন করে উৎপাদিত হতে পারে, এবং তাই তাদের কম উৎপাদন করে। এই tradeoff সাধারণত একটি অর্থনীতির জন্য বিবেচনা করা হয়, কিন্তু প্রতিটি স্বতন্ত্র, পরিবারের, এবং অর্থনৈতিক প্রতিষ্ঠানের ক্ষেত্রে প্রযোজ্য।

গ্রাফিক্যাল ফিক্সড ইনপুট পরিমাণের জন্য উৎপাদন সেট আবদ্ধ করা হয়, পিপিএফ বক্ররেখা বর্তমান বিদ্যমান প্রযুক্তির ভিত্তিতে অন্য কোনও উৎপাদন স্তরের জন্য সর্বাধিক সম্ভাব্য উৎপাদন স্তর প্রদর্শন করে। এটি করার মাধ্যমে, এটি উৎপাদন সেটের প্রেক্ষাপটে উৎপাদনশীল দক্ষতা সংজ্ঞায়িত করে: সীমান্তের একটি বিন্দু উপলব্ধ ইনপুটগুলির (যেমন গ্রাফের বিন্দু বি, ডি এবং সি হিসাবে) কার্যকর ব্যবহার নির্দেশ করে, বক্ররেখা (যেমন একটি) অযোগ্যতা নির্দেশ করে, এবং বক্ররেখা (যেমন এক্স হিসাবে) একটি বিন্দু অসম্ভব নির্দেশ করে।

পিপিএফগুলি মূলত মূল থেকে ঊর্ধ্বমুখী বা বহির্গামী হিসাবে উত্থাপিত হয় (উৎস থেকে দেখা হলে "অবতল"), তবে বেশিরভাগ অনুমানের উপর নির্ভর করে এটি নিম্নগামী (অভ্যন্তরস্থ) বা রৈখিক (সরাসরি) জুড়ে উপস্থাপন করা যেতে পারে। একটি পিপিএফ বিভিন্ন অর্থনৈতিক ধারণা যেমন সম্পদগুলির অভাব (সমস্ত অর্থনৈতিক মুখ যে মৌলিক অর্থনৈতিক সমস্যা), সুযোগের খরচ (বা রূপান্তরের সীমিত হার), উৎপাদনশীল দক্ষতা, বরাদ্দ দক্ষতা এবং স্কেল অর্থনীতির ব্যাখ্যা দেয়।
প্রকৃত পুঁজি বা শ্রমের মতো ইনপুটগুলির প্রাপ্যতা বৃদ্ধির ফলে বা আউটপুটগুলিতে ইনপুটগুলি কীভাবে রূপান্তরিত করতে হবে সে বিষয়ে প্রযুক্তিগত অগ্রগতি থেকে পিপিসি ফলাফলগুলির বাহ্যিক স্থানান্তর। যেমন একটি স্থানান্তর, উদাহরণস্বরূপ, ইতোমধ্যে তার পূর্ণ উৎপাদনশীলতা (পিপিএফ-এ) পরিচালিত একটি অর্থনীতির অর্থনৈতিক প্রবৃদ্ধিকে প্রতিফলিত করে, যার অর্থ এই যে উভয় আউটপুটগুলি এখন নির্দিষ্ট সময়ের মধ্যে উৎপন্ন করা যেতে পারে, যা ভাল মানের আউটপুট ছাড়াই তৈরি করা যেতে পারে। বিপরীতভাবে, শ্রমশক্তি সংকুচিত হলে পিপিএফ অভ্যন্তরে স্থানান্তরিত হবে, কাঁচামাল সরবরাহ হ্রাস পাবে, অথবা প্রাকৃতিক দুর্যোগটি প্রকৃত মূলধনের স্টক হ্রাস করবে।

যাইহোক, বেশিরভাগ অর্থনৈতিক সংকোচনগুলি প্রতিফলিত হয় না যে কম উৎপাদন করা যেতে পারে তবে যেহেতু অর্থনীতি সীমান্তের নিচে অপারেটিং শুরু করেছে, সাধারণতঃ শ্রম ও শারীরিক মূলধন উভয়ই অনিয়মিত, তাই অলস রয়ে যায়।

## তথ্যসূত্র

* HTML5 Interactive on Production Possibilities Curve 
* 
* 
* 
* 
* Samuelson, Paul A. (1947, Enlarged ed. 1983). *[[Foundations of Economic Analysis#Methods and analysis|Foundations of Economic Analysis]]*. Ch. VIII for welfare-theoretical mathematical expression of PPF.
* 
* 

বিষয়শ্রেণী:অর্থনীতি
বিষয়শ্রেণী:উৎপাদন অর্থশাস্ত্র